stanford-oval/wikipedia huggingface dataset:
קרל טוקו אקמבי
סטטיסטיקות קריירה

מעודכן ל-8 בנובמבר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פריז FC | 2010/2011 | הליגה הצרפתית השלישית | 2 | 0 | 0 | 0 | 0 | 0 | — | — | — | — | 2 | 0 |
| פריז FC | 2011/2012 | הליגה הצרפתית השלישית | 25 | 3 | 1 | 0 | 0 | 0 | — | — | — | — | 26 | 3 |
| פריז FC | 2012/2013 | הליגה הצרפתית השלישית | 14 | 4 | 0 | 0 | 0 | 0 | — | — | — | — | 14 | 4 |
| פריז FC | 2013/2014 | הליגה הצרפתית השלישית | 26 | 14 | 0 | 0 | 0 | 0 | — | — | — | — | 26 | 14 |
| פריז FC | סה"כ | סה"כ | 67 | 21 | 1 | 0 | 0 | 0 | 0 | 0 | 0 | 0 | 68 | 21 |
| סושו | 2014/2015 | ליג 2 | 38 | 14 | 1 | 0 | 1 | 0 | — | — | — | — | 40 | 14 |
| סושו | 2015/2016 | ליג 2 | 34 | 11 | 6 | 1 | 2 | 0 | — | — | — | — | 42 | 12 |
| סושו | סה"כ | סה"כ | 72 | 25 | 7 | 1 | 3 | 0 | 0 | 0 | 0 | 0 | 82 | 26 |
| אנז'ה | 2016/2017 | ליג 1 | 31 | 7 | 2 | 1 | 0 | 0 | — | — | — | — | 33 | 8 |
| אנז'ה | 2017/2018 | ליג 1 | 37 | 17 | 1 | 0 | 1 | 0 | — | — | — | — | 39 | 17 |
| אנז'ה | סה"כ | סה"כ | 68 | 24 | 3 | 1 | 1 | 0 | 0 | 0 | 0 | 0 | 72 | 25 |
| ויאריאל | 2018/2019 | לה ליגה | 34 | 10 | 2 | 5 | — | — | 7 | 3 | — | — | 43 | 18 |
| ויאריאל | 2019/2020 | לה ליגה | 18 | 6 | 1 | 0 | — | — | — | — | — | — | 19 | 6 |
| ויאריאל | סה"כ | סה"כ | 52 | 16 | 3 | 5 | 0 | 0 | 7 | 3 | 7 | 3 | 62 | 24 |
| ליון (השאלה) | 2019/2020 | ליג 1 | 8 | 2 | 3 | 0 | 1 | 0 | 4 | 0 | — | — | 16 | 2 |
| ליון | 2020/2021 | ליג 1 | 35 | 14 | 4 | 0 | — | — | — | — | — | — | 39 | 14 |
| ליון | 2021/2022 | ליג 1 | 30 | 12 | 0 | 0 | — | — | 10 | 6 | — | — | 40 | 18 |
| ליון | 2022/2023 | ליג 1 | 19 | 4 |  |  | — | — | 0 | 0 | — | — | 19 | 4 |
| ליון | סה"כ | סה"כ | 92 | 32 | 7 | 0 | 1 | 0 | 14 | 6 | 0 | 0 | 114 | 38 |
| סטאד רן (השאלה) | 2022/2023 | ליג 1 | 17 | 3 | 0 | 0 | — | — | 2 | 2 | — | — | 19 | 5 |
| סטאד רן (השאלה) | סה"כ | סה"כ | 17 | 3 | 0 | 0 | 0 | 0 | 2 | 2 | 0 | 0 | 19 | 5 |
| אבהא | 2023/2024 | ליגת העל הסעודית | 14 | 5 | 3 | 2 | — | — | — | — | — | — | 17 | 7 |
| אבהא | סה"כ | סה"כ | 14 | 5 | 3 | 2 | 0 | 0 | 0 | 0 | 0 | 0 | 17 | 7 |
| אל-איתיפאק | 2023/2024 | ליגת העל הסעודית | 15 | 6 | — | — | — | — | — | — | — | — | 15 | 6 |
| אל-איתיפאק | 2024/2025 | ליגת העל הסעודית | 9 | 0 | 2 | 2 | — | — |  |  | 2 | 2 | 13 | 4 |
| אל-איתיפאק | סה"כ | סה"כ | 24 | 6 | 2 | 2 | 0 | 0 | 0 | 0 | 2 | 2 | 28 | 10 |
| סה"כ קריירה | סה"כ קריירה | סה"כ קריירה | 406 | 132 | 26 | 11 | 5 | 0 | 23 | 11 | 2 | 2 | 462 | 162 |
סטטיסטיקות קריירה > נבחרת

מעודכן ל-27 בינואר 2024
| שנה | הופעות | שערים |
| --- | --- | --- |
| 2015 | 3 | 0 |
| 2016 | 4 | 1 |
| 2017 | 10 | 1 |
| 2018 | 5 | 0 |
| 2019 | 8 | 1 |
| 2020 | 3 | 0 |
| 2021 | 7 | 2 |
| 2022 | 14 | 7 |
| 2023 | 4 | 1 |
| 2024 | 3 | 1 |
| סך הכל | 61 | 14 |
תארים

גביע אפריקה לאומות: 2017
נבחרת העונה בליג 2: 2014/2015
שחקן החודש בלה ליגה: אוקטובר 2019
The Dark Pictures Anthology: Man of Medan

| --- | --- |

 כללי
 תאריך הוצאה:  פלייסטיישן 4, המחשב האישי ו-Xbox One: 30 באוגוסט 2019 פלייסטיישן 5 ו-Xbox Series X/S: 27 בספטמבר 2022 נינטנדו סוויץ' 4 במאי 2023
 סוגה:  הישרדות-אימה נרטיב אינטראקטיבי
 פיתוח:  Supermassive Games (אנ')
 הוצאה לאור:  Bandai Namco Entertainment (אנ')
 ארץ מקור:  ארצות הברית
 שפות:  אנגלית, רוסית 
 סדרה:  The Dark Pictures Anthology (אנ')
 דרישות תוכנה
 מנוע משחק:  Unreal Engine 4
 מצבי משחק:  שחקן יחיד משחק שיתופי
 פלטפורמות:  פלייסטיישן 4 המחשב האישי Xbox One פלייסטיישן 5 Xbox Series X/S נינטנדו סוויץ'
 המשחק הבא:  The Dark Pictures Anthology: Little Hope
 דרישות מערכת
 בקרים:  מקלדת עכבר ג'ויסטיק
 אתר רשמי
 
The Dark Pictures Anthology: Man of Medan (בתרגום חופשי לעברית: אנתולוגיית התמונות האפלות: האיש ממדן) הוא משחק וידאו בעל אלמנטים של הישרדות-אימה ונרטיב אינטראקטיבי משנת 2019. המשחק פותח על ידי Supermassive Games (אנ') והופץ על ידי Bandai Namco Entertainment (אנ'). המשחק הוא המשחק הראשון בסדרת The Dark Pictures Anthology (אנ') ובדומה לשאר המשחקים בסדרה, המשחק הוא בעל נרטיב עצמאי שלא קשור לשום משחק אחר. המשחק מציג חמש דמויות עליהן השחקנים יכולים לשלוט וכן עלילה שעשויה להשתנות בהתאם לבחירות שהשחקנים מקבלים במהלך המשחק. החלטות אלו עשויות לשנות את סוף המשחק ולהביא למותן של חלק מהדמויות או כולן.
שון אשמור מגלם את קונראד, אחת הדמויות הראשיות במשחק באמצעות דיבוב ולכידת תנועה. עלילת המשחק מתרחשת באמצע האוקיינוס השקט, סמוך לפולינזיה הצרפתית ומתמקדת בארבעה סטודנטים וקפטן הסירה, "הדוכס ממילאן" שיוצאים לשיט באוקיינוס במטרה למצוא את שרידיו של מטוס מתקופת מלחמת העולם הראשונה. לאחר מפגש אלים עם פיראטים מודרניים (אנ'), חמשת הדמויות הראשיות נאלצות על ידי הפיראטים לחפש אחר אוצר בשם "הזהב המנצ'ורי" שעל פי השמועות נמצא על שרידי ספינה טרופה. למרות זאת, עם הגעת הדמויות לספינה, מתברר שהיא רדופה והקבוצה חווה התרחשויות על טבעיות מאיימות.
המשחק שוחרר לקונסולות הפלייסטיישן 4, המחשב האישי וה-Xbox One ב-30 באוגוסט 2019, עבור הפלייסטיישן 5 וה-Xbox Series X/S ב-27 בספטמבר 2022 ועבור הנינטנדו סוויץ' ב-4 במאי 2023. משחק המשך בשם "Little Hope" יצא ב-30 באוקטובר 2020.
משחקיות

המשחק הוא משחק אימה המשוחק מנקודת מבט של גוף שלישי (השחקנים רואים את הדמויות מעבר לגבן) ובו שחקן יחיד או מספר שחקנים תופסים שליטה על חמש דמויות שלכודות על ספינת רפאים. במהלך העלילה, לשחקנים ניתנת האפשרות לבצע בחירות מסוימות "מהלב" או "מהראש", או לבחור לא לעשות כלום. אפשרות הבחירה מוצגת כמעין מצפן שמתקשר למצפן המוסרי של דמויות וכן לתמה הכללית של המשחק (שעלילתו עוסקת בספינת רפאים). העלילה של המשחק משתנה בהתאם לבחירות שהשחקנים עושים ובמהלך המשחק, החלטות אלו יכולות להביא למותן של חלק מהדמויות או של כולן. בחירות השחקנים משפיעות גם על חלק מהתכונות של הדמויות, דבר שמתבטא במהלך דיאלוגים עם דמויות אחרות במהלך העלילה ועלולות להשפיע גם על מערכות היחסים בין חלק מהדמויות. ניתן לסיים את המשחק מספר פעמים, כאשר ניתן לפתוח מספר סופים אפשריים בהתאם לבחירות השחקנים. המשחק משלב קטעי פעולה עם מכניקת "Quick time event (אנ')" ובה על השחקנים ללחוץ על כפתורים בסדר מסוים ובזמן קצוב. במידה והשחקנים נכשלו בקטעי הפעולה, הדמויות יכולות למות או להיפצע. במהלך חקירת הספינה, השחקנים יכולים למצוא מעין תמונות שהתמקדות בהן מציגה לשחקן אירוע עתידי שעשוי להתרחש, תלוי בבחירות שהשחקנים עשו. השחקנים יכולים לפתור את התעלומה שקשורה לעברה של הספינה ובכך לתת לדמויות מההווה יתרון שעשוי להציל את חייהן.
לאחר ש-Supermassive Games חזתה בשחקנים משדרים בשידור חי את עצמם משחקים במשחק "Until Dawn" יחד עם חברים, החברה יצרה שני מצבי משחק מרובי משתתפים: סיפור משותף וערב סרט. סיפור משותף מאפשר לשחקנים לשחק אחד עם השני על גבי רשת האינטרנט בעוד ערב סרט מאפשר לעד חמישה שחקנים לשחק ביחד, כאשר כל אחד מעביר את השלט לשחקן שהגיע תורו.
פיתוח

המשחק פותח על ידי Supermassive Games. לאחר שקיבלו ביקורות טובות על המשחק "Untill Dawn", צוות הפיתוח הבין שיש ביקוש למשחקי אימה בעלי מאפיינים של נרטיב אינטראקטיבי והחליטו להנגיש את הסוגה לקהל גדול יותר. בעקבות זאת, האולפנים יצרו את סדרת "The Dark Pictures Anthology" ומשחק זה היה הראשון מתוך שמונה משחקים שאמורים להשתחרר בהמשך. האולפנים דיווחו שהתכנון שלהם הוא לשחרר משחק חדש בסדרה כל חצי שנה ושהסדרה תהיה אנתולוגית, כאשר כל משחק יחקור בדרכו שלו את סוגת האימה ולא יהיה קשור למשחקים שבאו לפניו או אחריו.
עלילת המשחק בוססה על אגדה אורבנית אודות הספינה "SS Ourang Medan (אנ')" שלפי האגדה, הפכה לספינת רפאים כאשר טבעה באזור איי הודו המזרחיים ההולנדיים בשנות ה-40. צוות הספינה נמצא מת תחת סיבות מסתוריות ופניהם עוותו למעין הבעה מבוהלת. מה שמעיד שהם סבלו לפני מותם למרות שלא נמצאו שרידי אלימות על גופם והספינה נחשבה לשלמה לגמרי. נעשו מאמצים להחזיר את הספינה בחזרה לנמל, אך ללא הצלחה והספינה התפוצצה ושקעה למעמקי הים. ישנן תאוריות רבות העוסקות במות הצוות, חלקן נעות בין תאוריות הגיוניות לבין העל טבעי. רוב הסיפור הוא בדיוני, מכיוון שאין תיעוד לקיומה של ספינה בשם זה.[דרוש מקור][מפני ש...] המילה "Ourang" באינדונזית או מלאית פירושה "אדם" בעוד מדן היא העיר הכי גדולה באי האינדונזי "סומטרה". בתרגום חופשי, שם הספינה הוא "ספינת ההפלגה" (SS - Sailing Ship) "האדם ממדן" (Ourang Medan)".
האולפנים וחברת ההפצה הכריזו על שם המשחק ב-21 באוגוסט 2018. צוות המשחק כולל את שון אשמור כאחת הדמויות הראשיות ואת פיפ טורנס בדמותו של "האוצר", דמות של מספר חיצוני שמשקיף על אירועי המשחק ומתקשר עם השחקן באופן ישיר. המשחק שוחרר לקונסולות הפלייסטיישן 4, המחשב האישי וה-Xbox One ב-30 באוגוסט 2019.
גרסה שיצאה לקונסולות הפלייסטיישן 5 וה-Xbox Series X/S ב-27 בספטמבר 2022 הציגה תוכן חדש, שינויים במשחקיות ובגרפיקה ואפשרויות נגישות. גרסה לנינטנדו סוויץ' שוחררה ב-4 במאי 2023.
ביקורות

האתר Metacritic העניק ביקורות חיוביות לגרסת המחשב האישי וביקורות מעורבות לגרסאות הפלייסטיישן 4 ו-Xbox One.
המשך

החלק השני בסדרת "The Dark Pictures Anthology" נקרא בשם "Little Hope" והוא שוחרר לפלייסטיישן 4, המחשב האישי וה-Xbox One ב-30 באוקטובר 2020. ב-27 בספטמבר 2020 שוחררה גרסה לפלייסטיישן 5 ול-Xbox Series X/S. גרסה לנינטנדו סוויץ' שוחררה ב-5 באוקטובר 2023.
ביאורים

↑  טורנס דיבב את הדמות בעוד פנקהרסט גילם אותה בלכידת תנועה
↑  קרים מדבב את הדמות בעוד אליין מגלם אותה בלכידת תנועה
↑  סנדיפורד מדבב את הדמות בעוד וסטון מגלם אותה בלכידת תנועה
↑  פאליק מדבבת את הדמות בעוד ספרקס מגלמת אותה בלכידת תנועה
↑  איסה דיבבה את הדמות בעוד סטיוארט גילמה אותה בלכידת תנועה
↑  יואן דיבב את הדמות בעוד אוקי גילם אותה בלכידת תנועה
↑  מילר דיבב את הדמות בעוד אדו גילם אותה בלכידת תנועה
↑  סונגוי דיבב את הדמות בעוד טומאס גילם אותה בלכידת תנועה
הערות שוליים

↑  ‘Man of Medan’ could usher in a golden age of horror games, Engadget, ‏2018-08-24 (באנגלית אמריקאית)
↑  Dean Takahashi, Man of Medan hands-on — Supermassive tries horror on the high seas, VentureBeat, ‏2019-04-02 (באנגלית אמריקאית)
↑  Supermassive's 'Man of Medan' is officially multiplayer, Engadget, ‏2019-07-11 (באנגלית אמריקאית)
↑  Madison Lennon, Man Of Medan: Every Ending In The Game (And How To Get Them), www.thegamer.com, ‏Jul 18, 2021
↑  Why There Is No Until Dawn 2, GameSpot (באנגלית אמריקאית)
↑  Joe Skrebels, Until Dawn Developer's Dark Pictures Anthology Is Planned for 8 Games, IGN, ‏2019-07-11 (באנגלית)
↑  Kimberley Wallace, The Dark Pictures Anthology: Man Of Medan Preview - Five Big Takeaways From Our Hands-On With Supermassive’s Next Big Venture, Game Informer, ‏2019-08-30 (באנגלית)
↑  published, Joe Donnelly (2018-08-21). "The Dark Pictures is a horror anthology series from the creators of Until Dawn". PC Gamer (באנגלית). נבדק ב-2024-07-07.
↑  Samuel Roberts, The new trailer for horror game Man of Medan reveals its spooky curator, www.pcgamer.com, ‏1 November 2018
1 2  Chris Moyse, Dark Pictures shockers Man of Medan & Little Hope get PS5/Xbox upgrade, Destructoid, ‏2022-09-28 (באנגלית אמריקאית)
↑  The Dark Pictures Anthology: Man of Medan, www.metacritic.com (באנגלית)
↑  Connor Sheridan published, The Dark Pictures Anthology: Little Hope release date may have leaked early, gamesradar, ‏2020-03-25 (באנגלית)
↑  Marina DelGreco, Supermassive Games to Play Before The Release of The Dark Pictures: Little Hope, Game Rant, ‏2020-10-05 (באנגלית)
↑  "Dark Pictures: Little Hope arrives on Switch just in time for Halloween". Eurogamer.net (באנגלית). 2023-09-23. נבדק ב-2024-07-07.
מאיר טפירו

| --- | --- |

מאיר טפירו, 2010
 לידה:  28 במרץ 1975 (בן 49) ישראל
 עמדה:  רכז, קלע
 גובה:  1.92 מטר
 מספר:  12
 קבוצות כשחקן
 1993–1994   1994–1996   1996–1998   1998–2000   2000–2003   2003–2004   2004–2005   2005–2007   2007–2009   2009–2010   2010–2012   2012–2013   2013–2015   2015–2016   2017–2022   2022–2023:  מכבי קריית מוצקין   הפועל תל אביב   הפועל אילת   מכבי חיפה   הפועל ירושלים   בני השרון   נאנסי   הפועל ירושלים   בני השרון   מכבי ראשון לציון   מכבי אשדוד   הפועל ירושלים   עירוני נס ציונה   מכבי קריית גת   אליצור גבעתיים  אינטר עלייה
 הישגים כשחקן
 שחקן העונה של ליגת העל בכדורסל (2002)   שחקן העונה הישראלי בליגת העל (2002, 2004)   חמישיית העונה בליגת העל (2002, 2004, 2008)   גביע המדינה (2007)   מלך האסיסטים של ליגת העל (1998, 2004, 2006, 2010)   מלך הסלים הישראלי של ליגת העל (2003)   גביע הליגה הצרפתית (2005)    שחקן העשור של ליגת העל (2010)
 קבוצות כמאמן
 2016 – 2017   2017   2023 –   2024   2024 –:  מכבי אשדוד באר טוביה   הפועל אילת  נבחרת ישראל בכדורסל 3x3   עירוני נס ציונה   עירוני נס ציונה - מנהל מקצועי
מאיר טפירו (נולד ב-28 במרץ 1975) הוא כדורסלן עבר ומאמן כדורסל ישראלי. גובהו 1.92 מטר. טפירו נחשב לאחד מגדולי הכדורסלנים הישראלים בכל הזמנים. בשנת 2002 זכה בתואר שחקן העונה של ליגת העל. בשנת 2010 זכה בתואר "שחקן העשור". טפירו הוא סגן שיאן ההופעות בליגת העל בכדורסל עם 511 הופעות בליגה הסדירה. בפברואר 2023 גיא פניני רשם את הופעתו ה-512 ושבר את שיא ההופעות של טפירו.. כיום משמש כמנהלה המקצועי של עירוני נס ציונה מליגת העל וכמאמנה של נבחרת ישראל בכדורסל 3x3.
תארים > תארים כשחקן

שחקן העונה של ליגת העל בכדורסל (2002) 
 שחקן העונה הישראלי בליגת העל (2002, 2004) 
 חמישיית העונה בליגת העל (2002, 2004, 2008) 
 גביע המדינה (2007) 
 מלך האסיסטים של ליגת העל (1998, 2004, 2006, 2010) 
 מלך הסלים הישראלי של ליגת העל (2003) 
 גביע הליגה הצרפתית (2005) 
 שחקן העשור של ליגת העל (2010)
תארים > תארים כמנכ"ל

גביע יורופקאפ 
 זכייה: אפריל 2021.
משפחה

נשוי לענבל ואב לשלושה ילדים. בנו אור טפירו משחק במ.כ. עוטף דרום.
הערות שוליים

↑  מאיר טפירו שחקן העשור באתר מנהלת ליגת העל
↑  הופעות כל הזמנים בליגת העל
↑  חגיגות היובל לאורט קריית ביאליק, באתר עיריית קריית ביאליק, 16 במאי 2016
↑  בעיתון ישראל היום מה16.03.2011 (עמוד 56) נטען, כי השחקן הראשון שהשיג טריפל דאבל היה המתאזרח בוב פליישר, שהשיג טריפל דאבל בניצחון מכבי תל אביב על הפועל רמת גן במרץ 1978.
↑  רועי גלדסטון, ‏אמיר הוכפלד מונה למנכ"ל הפועל י-ם, באתר ערוץ הספורט, 11 ביולי 2012
↑  אור שקדי‏, מאיר טפירו מונה למאמן מכבי אשדוד/באר טוביה, באתר וואלה, 21 ביוני 2016
↑  יאיר שגיא, מאיר טפירו פוטר מהפועל אילת, באתר ynet, 14 בנובמבר 2017
↑  שבוע לאחר שפוטר כמאמן, מאיר טפירו חתם כשחקן, באתר הארץ, 21 בנובמבר 2017
↑  אפרת עמורבן, אחרי שלוש עונות: מאיר טפירו עזב את נס ציונה, באתר ynet, 22 ביוני 2021
| ‏‏נבחרת ישראל‏ - אליפות אירופה בכדורסל 1999 (מקום תשיעי) |
| --- | --- | --- |
|  1 הנפלד •  2 דניאל •  3 גודס •  4 תורג'מן •  5 אמסלם •  6 טפירו •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 ספר • מאמן: קצורין  |  1 הנפלד •  2 דניאל •  3 גודס •  4 תורג'מן •  5 אמסלם •  6 טפירו •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 ספר • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2001 (מקום עשירי) |
| --- | --- | --- |
|  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  |  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2003 (מקום שביעי) |
| --- | --- | --- |
|  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  |  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2005 (מקום 9-12) |
| --- | --- | --- |
|  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  |  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 2007 (מקום 11-12) |
| --- | --- | --- |
|  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  |  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  | ישראל |
ארץ זבת חלב ודבש (שיר)

| --- | --- |

 שיר
 יצא לאור:  1952
 סוגה:  שיר עם
 שפה:  עברית
 כתיבה:  מן המקורות
 לחן:  לחן א'-אליהו גמליאל, לחן ב'-עמנואל עמירן
"ארץ זבת חלב ודבש" הוא שיר עם וריקוד עם ישראלי ידוע המבוסס על פסוק מספר דברים. השיר והריקוד פופולריים בלחנו של אליהו גמליאל שהיה מוזיקאי, מורה למוזיקה, כוריאוגרף ומרקיד ריקוד עם ישראלי.
רקע

השיר זכה לשני לחנים שנכתבו בידי שני יוצרים שזהותם ידועה. הראשון, הנפוץ מבין השניים, הוא של המלחין אליהו גמליאל (2013-1926) אשר כתב אותו בשנת 1952 כתרגיל בהלחנה לשני קולות (קאנון) כסטודנט במדרשה למורים למוזיקה בתל אביב.
גמליאל אף יצר ולימד את ריקוד-העם עבור השיר.
גמליאל מספר: "שכבר למדתי במידרשה למחנכים למוזיקה בת"א, אמר לי מתתיהו (שלם. י.מ) שהוא זקוק לשירים לאיזה מחזה תנ"כי על המרגלים. נסגרתי באולם המוזיקה בקיבוץ (רמת יוחנן. י.מ) והתחלתי רוקד, שר, צועק בקולי קולות, רואה בעיני רוחי כל מיני דמויות תנ"כיות- את המרגלים החוזרים עם אשכול ענבים, את העם הרוקד באקסטאזה. הבאתי את זה באותו שבוע כתרגיל בשני קולות (נמוך וגבוה) לשיעור הריתמיקה אצל קטה יעקב, ומשני הקולות האלה נולדה המנגינה האחת של 'ארץ זבת חלב', כאשר חלק אחד של השיר הוא גבוה והשני נמוך...".
את הלחן השני כתב המלחין עמנואל עמירן-פוגצ'וב (1993-1909), שהלחין שירי זמר רבים.
שני לחני השיר "ארץ זבת חלב ודבש" שעולה מהם ניחוח מוזיקלי ארץ-ישראלי, נפוצו ברבים ואף שולבו בין שירי-הזמר המקובלים כריקודים בחוגים שונים לריקודי-עם.
ביצועים

בין המבצעים בלחן עמירן: מרים אביגל, נתניה דברת, אסנת פז, נגה אשד 

בין המבצעים בלחן גמליאל: גאולה גיל, שושנה דמארי, יפה ירקוני, גאולה זוהר, מרים בן-עזרא, ג'נה ביאליק, אילקה ואביבה רווה, מריון רונג (זמרת פינית), תיאודור ביקל, מרים אביגל, רן אלירן ואתל רעים, נינה ופרדריק (צמד דני), שמשון בר נוי.
הערות שוליים

↑   דברים ו, ג,  באתר ויקיטקסט
↑  ארץ זבת חלב ודבש, באתר שירה עובדת
↑  ארץ זבת חלב ודבש, באתר הספרייה הלאומית
צ'ארלס רנהופר

| --- | --- |

דיוקנו של צ'ארלס רנהופר כפי שהופיע בספרו "רודף התענוגות", 1894
 לידה:  7 בנובמבר 1836 סן-דני, צרפת 
 פטירה:  9 באוקטובר 1899 (בגיל 62) ניו יורק, ארצות הברית 
 מסעדות:  דלמוניקו'ס
 
צ'ארלס רנהופר (בצרפתית: Charles Ranhofer; ‏7 בנובמבר 1836 – 9 באוקטובר 1899) היה שף מסעדת דלמוניקו'ס המפורסמת בניו יורק בשנים 1862 עד 1876 ומ-1879 ל-1896. רנהופר היה מחברו של הספר "רודף התענוגות" (The Epicurean) (1894), ספר בישול אנציקלופדי המחזיק למעלה מ-1,000 עמודים, דומה בהיקפו לספר Le Guide Culinaire של אוגוסט אסקופייה.
קריירה

רנהופר, יליד סן-דני, צרפת, נשלח לפריז בהיותו בן 12 והחל להתלמד בלימודי מגדנאות, בגיל 16 נעשה השף הפרטי של הנסיך ד'הנין, קומט ד'אלזס. ב-1856 עבר לניו יורק ונעשה שף של הקונסול הרוסי, ואחר-כך עבד בוושינגטון די. סי. ובניו אורלינס. הוא שב לצרפת ב-1860 למשך תקופה קצרה, שם ארגן נשפים בחצרו של נפוליאון השלישי בארמון טווילרי, אך אז חזר לניו יורק על-מנת לעבוד במה שהיה אז מקום אופנתי "מזו דורי" (Maison Dorée). ב-1862 לורנצו דלמוניקו שכר את שירותיו למסעדת "דלמוניקו'ס", ושם נפלה בחלקו של רנהופר תהילתו הגדולה, אם כי אחרים יאמרו ששמו הלך לפניו גם לפני שהיה שף המסעדה. באותה עת, "דלמוניקו'ס" נחשבה למסעדה הטובה ביותר בארצות הברית. הוא היה שף "דלמוניקו'ס" עד לפרישתו ב-1896, פרט להפסקה קצרה בשנים 1879-1876 כשהיה הבעלים של "אוטל אמריקן" באז'ני לה בן.
מתכונים

רנהופר המציא או הפך מנות רבות של "דלמוניקו'ס" למפורסמות, למשל "לובסטר ניוברג" ונהג לקרוא תבשילים על שמם של אנשים ידועים – במיוחד כאלה שסעדו ב"דלמוניקו'ס" – כמו גם חבריו ואירועים בני התקופה. דוגמאות לכך:
"לובסטר הדוכס אלכסיס", נקראה על-שם הדוכס הגדול אלכסיס ב-1871.
"תפוחי אדמה שרה", נקראה על-שמה של שרה ברנאר.
"לובסטר פול ברט", נקראה על-שמו של פול ברט.
"פילה עוף סדי קארנו", נקראה על-שמו של מארי פרנסואה סדי קארנו.
"פודינג אפרסק בנוסח קליבלנד", נקראה על-שם נשיא ארצות הברית גרובר קליבלנד.
"סלט בנוסח דיומא", נקראה לכבודו של אלכסנדר דיומא האב.
"לובסטר ניוברג", נקראה לכבודו של רב-החובל בן ונברג ואחר-כך קיבלה שם חדש כשוונברג הסתכסך עם המסעדה.
"מרשל נה", קינוח שנקרא לכבודו של מישל נה
רנהופר לא המציא את אלסקה אפויה, אולם הוא הפך אותה לפופולרית ב-1876 כשקרא אותה לכבוד אלסקה, הרכש הטריטוריאלי החדש של מדינת ארצות הברית. הוא גם ערך ניסויים במנות חדשות, הציג בפני הניו יורקים את "אגס אליגטור" (אבוקדו) ב-1895 ודברים רבים נוספים.
מותו

רנהופר ואשתו היו הורים לחמישה ילדים: שלושה בנים ושתי בנות. הוא הלך לעולמו בביתו בניו יורק ממחלת ברייטס' (מחלת כליות) ב-1899 ונקבר בבית הקברות וודלואן בברונקס.
עטיפת הספר "רודף התענוגות"
Feel Good Inc.

Feel Good Inc. (בעברית: תרגיש טוב בע"מ) הוא שיר של הלהקה הבריטית הווירטואלית גורילז בהשתתפות להקת ההיפ הופ האמריקאית דה לה סול. השיר יצא לאור כסינגל המוביל מתוך אלבום האולפן השני של הלהקה, Demon Days, ב-9 במאי 2005, יומיים לפני יציאת האלבום. הסינגל הגיע לשיאו במקום ה-2 במצעד הסינגלים הבריטי, במקום ה-14 בבילבורד הוט 100 בארצות הברית, במקום הראשון במצעד הרוק המודרני של בילבורד בארצות הברית והופיע בדירוג סוף השנה של בילבורד הוט 100 ב-2005 וגם ב-2006. השיר הגיע לשיא ב-10 המקומות הראשונים במצעדים ב-15 מדינות, והגיע למקום הראשון בספרד וביוון. ".Feel Good Inc" זכה חמש פעמים בפלטינה על המכירות בקנדה ובפלטינה כפולה בבריטניה. השיר בעל למעלה מ-950 מיליון השמעות בספוטיפיי.
באתר פיצ'פורק ובמגזין המוזיקה רולינג סטון תואר השיר מבין השירים הטובים ביותר של שנות ה-2000. השיר ".Feel Good Inc" היה מועמד לשלושה פרסי גראמי בטקס פרסי גראמי ה-48 (ב-2006), כולל תקליט השנה, שזכה בסופו של דבר בפרס שיתוף הפעולה הטוב ביותר בפופ. האתר Popdose דירג אותו במקום ה-26 ברשימת 100 השירים הטובים ביותר של העשור.
וידאו קליפ > רקע

הנושאים העיקריים של הסרטון הם חופש מחשבתי ופישוט היתר והפחתת האינטליגנציה של הציבור בתקשורת באמצעות התרבות פופולרית. ג'יימי האוולט אמר בראיון שההשראה לסצנות מסוימות בסרטון הגיעו מהייאו מיאזאקי; במיוחד, שטחי היבשה המופעלים באמצעות טחנות רוח, אשר מזכירים את הסרט הטירה המרחפת. ב-26 באפריל 2022, הסרטון הועלה מחדש לערוץ פרשנות של חבר הלהקה הווירטואלי, מורדוק ניקלס.
וידאו קליפ > תקציר

בתחילת הסרטון, המצלמה עולה לראש מגדל "להרגיש טוב בע"מ", וניתן לשמוע קטע מהגרסה המדובבת של הלהקה ספייסמאנקיז לשיר "Clint Eastwood", ששמו "A Fistful of Peanuts". המצלמה מתמקדת במגדל, שם 2-D המשתוקק לצאת לחופש ולהצטרף לנודל באי הצף שלה. הדמויות השוכבות על הרצפה מייצגות את אלו שמוחם כבר "טומטם", בעוד שחברי הלהקה הם אלה שהתעוררו. 2-D מנסה להעיר את כל האנשים ממצבם המת למחצה על ידי כך שהוא צועק עליהם דרך המגפון שלו, בדומה לפעיל פוליטי. האי הצף נרדף על ידי מסוקים מאיימים, הדומים למסוקי בל 47 מתקופת מלחמת קוריאה, העוקבים אחר ההתנהגות בפנים ומבטיחים שאף אחד לא יברח. לא ברור אם הם מונעים את בריחתה של נודל מהאי הצף או מרחיקים אותה מהמגדל.
במגדל, דה לה סול מופיעים על מסכי הטלווזיה, בתמונות המציגות אותם ככל יכולים לכאורה, עליונים וצוחקים על חברי להקת גורילז. ההתגרות שלהם מכניסה את 2-D להיפנוזה ולהשתוללות פרועה כשהוא מנסה לעמוד בפני הדחף של להיות חסר אינטליגנציה. בסוף הסרטון 2-D, המיואש מסביבתו, חוזר למצב בו היה כשהסרטון התחיל, וחוזר על המילים "Feel good" עד סוף הסרטון, כאשר הווידאו הוא היפוך מדויק של הפתיח. החזרה על המילים "תרגיש טוב" מייצגת ש-2-D משכנע את עצמו שהכל בסדר (בניסיון לשטוף לעצמו את המוח שהכל בסדר), במקום להתמודד עם האמת הקשה של המצב. הקליפ של השיר "El Manñana " הוא המשך לסרטון זה, המתאר שני מסוקי קרב המגיעים לאי טחנת הרוח הצף של נודל ותוקפים אותו.
פרסים ומועמדויות > פרסים

פרסי הווידאו קליפים של MTV לשנת 2005
ווידאו קליפ פורץ דרך
האפקטים המיוחדים הטובים ביותר בווידאו קליפ
טקס פרסי גראמי ה-48
שיתוף הפעולה הטוב ביותר של פופ וקולות
פרסים ומועמדויות > מועמדויות

טקס פרסי גראמי ה-48
הקלטת השנה
הווידאו קליפ הטוב ביותר
צוות

הצוות כפי שהוא מופיע בתקליטור האירופי של הסינגל וההערות האלבום Demon Days.
הוקלט באולפני קונג (אסקס, אנגליה) ואולפני 13 (לונדון, אנגליה)
אודיו מיקסינג בפירס רומס (לונדון, אנגליה)
מאסטרינג במאסטרדיסק (ניו יורק)
גורילז - כתיבה, הפקה, מיקסינג
דייוויד ג'וד יקוליקוי - כתיבה
דה לה סול – קולות
סימן טונג – גיטרה משנית
מורגן ניקולס – גיטרת בס
דיינג'ר מאוס – הפקה, מיקסינג, תכנות
ג'ייסון קוקס – הפקה משנית, מיקסינג, טכנאי קול
ג'יימס דרינג – הפקה משנית, תכנות
האווי ויינברג - מאסטרינג
ג'יימי האוולט – עיצוב ואמנות
סוכנות זומבי פלש איטרס – עיצוב ואמנות
ג'יימי האוולט – במאי
פיט קנדלנד – במאי
פאשן פיקצ'רס – הפקה
רושס פוסט-פרודקשן – פוסט-פרודקשן
צ'ו-לי שורינג – עיצוב קול
סבסטיאן מונק – עיצוב קול